Diari Oficial de la Generalitat Valenciana


Sumari del DOGV 6283, del 07-06-2010 (2010/6163)

Notificació de la sentència dictada en el procediment de desnonament número 490/2010.
-------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6163


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procediment de desnonament número 490/2010. [2010/6163]  
Judici de desnonament 000490/2010   
Demandant: Pablo Diz Blanco.  
Procuradora: Carmen Lis Gómez.   
Demandat: Daniel Antonio Márquez.  
Procurador: -   
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber:  
Que en aquest Jutjat se segueix el judici de desnonament amb el número 000490/2010, a instàncies de Pablo Diz Blanco representat per la procuradora Carmen Lis Gómez, contra Daniel Antonio Márquez, en què la magistrada jutgessa M.ª Ángeles Barona Arnal ha disposat, en el dia de hui, notificar la sentència dictada en aquestes actuacions al demandat que es troba en parador ignorat, Daniel Antonio Márquez, la dispositiva de la qual, literalment, diu com segueix:  
«Dispositiva  
Estime la demanda interposada per la procuradora Carmen Lis Gómez, en nom i representació de Pablo Diz Blanco, contra Daniel Antonio Márquez, declare que pertoca el desnonament per precari de l'habitatge siti a l'avinguda del Doctor Manuel Candela, número 52, 10é, 1a, de València i condemne el demandat esmentat a desallotjar-lo dins del termini legal, amb l'advertència de llançament si no ho fa, i tot això amb expressa condemna a costes a la part demandada.   
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que cal preparar mitjançant un escrit que es presentarà en aquest Jutjat, dins del termini de cinc dies hàbils següents a la notificació, que es limite a esmentar la resolució objecte d'apel·lació, on es manifeste la voluntat d'interposar-hi un recurs, i amb la indicació dels pronunciaments que s'impugnen (article 457.2 LECn).   
Informació sobre el dipòsit per a interposar un recurs:   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient número 4084/0000/02/0490/10 indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.   
En el cas que realitze l'ingrés mitjançant una transferència bancària, després d'emplenar el codi de compte corrent (9977-1477-91-5565398792), haurà d'indicar, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la sentència, en aquesta instància, que pronuncie, mane i firme».   
Publicació. Aquesta sentència va ser donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, la secretària judicial, en done fe.  
València, 14 de maig de 2010.   
I perquè valga d'edicte de notificació de la sentència al demandat, en parador ignorat, estenc aquest edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 17 de maig de 2010.- La secretària judicial: Carmen Sebastián Sanz.